Farkas ez, vagy mi? Valami nagyon furcsa történik a macskákkal | 24.hu
Farkas ez, vagy mi? Valami nagyon furcsa történik a macskákkal
2016. 06. 05. 17:41
Átalakultak a házimacskák: megjelent egy új faj a természetben, a neve lykoi. Elképesztő dolgaik vannak.
Furcsa macskákról készült képek, amiket nem tudsz hova tenni
Tudjuk, az internetet már rég túszul ejtették a macskák, de esküszünk, ez a hír most komoly, annyira, hogy animgif sem lesz benne!
Szóval az a helyzet, hogy megfigyeltek egy új, elég furcsa macskafajt a természetben. Az azóta lykoi névre elkeresztelt fajta első ránézésre kevésbé cuki, mint a sima házi – amelyből elvileg, néhány mutációnak hála származik – és… nos, sokadikra sem. A lykoi ugyanis
majdnem ugyanannyira hasonlít a farkasra, mint a macskákra.
Külsőre főleg szőrzetük miatt (ilyen mintát nem látni a macskák körében, mondja egy szakértő, mindjárt mutatjuk), viselkedésre azonban még ennél is jobban. Csoportban ugyanis pontosan úgy játszanak és vadásznak, mint a farkasok. Videó (ha kattintanál, ide kattints!):
A szaporításukra létrehozott szervezet a következő érdekességeket árulja el:
öt éve látták az elsőt,
eddig húsz egymástól független megfigyelésről tudnak a természetben, ami nem sok, de azt jelzi: ember nélkül is nagyon jól elvannak,
bőségesen vedlenek, néha még kopaszok is lesznek, ilyenkor nagyon hasonlítanak a kanadai szfinxre,
nem váltanak ki allergiás reakciót,
másodrendű állampolgárok: amelyik menhelyre kerül, jó eséllyel ott is végzi, ugyanis kevésbé cuki, mint a többiek,
Féltek már? Na jó, akkor mégis itt van egy animgif.